CELEX: 62010CN0226
Language: sk
Date: 2010-05-10 00:00:00
Title: Vec C-226/10: Návrh na začatie prejudiciálneho konania, ktorý podal Amtsgericht Köln (Nemecko) 10. mája 2010 — Hannelore Adams/Germanwings GmbH

31.7.2010   
            
            
               SK
            
            
               Úradný vestník Európskej únie
            
            
               C 209/15
            
         Návrh na začatie prejudiciálneho konania, ktorý podal Amtsgericht Köln (Nemecko) 10. mája 2010 — Hannelore Adams/Germanwings GmbH
   (Vec C-226/10)
   ()
   2010/C 209/23
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Köln
   
      Účastníci konania pred vnútroštátnym súdom
   
   
      Žalobkyňa: Hannelore Adams
   
      Žalovaný: Germanwings GmbH
   
      Prejudiciálna otázka
   
   Uplatní sa článok 4 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, a ktorým sa zrušuje nariadenie (EHS) č. 295/91 (1), ak sa cestujúci, ktorý má potvrdenú rezerváciu pre let tam i späť, nedostaví k odbaveniu pre let späť za tohto skutkového stavu:
   
               —
            
            
               Prevádzkujúci letecký dopravca odmietol cestujúcemu, ktorý sa včas dostavil k odbaveniu pre let tam, proti jeho vôli nástup do lietadla a oznámil, že odmietne aj nástup do lietadla pri lete späť.
            
         
               —
            
            
               Odmietnutie nástupu do lietadla sa zakladá na tom, že prevádzkujúci letecký dopravca sa neoprávnene domnieva, že mu prináleží poplatok za spracovanie spätného prevodu, ktorý cestujúci ešte nezaplatil.
            
         
      (1)  Ú. v. EÚ L 46, s. 1; Mim. vyd. 07/008, s. 10.